Fortreja

Fortreja () ir bijusī Lielbritānijas polārstacija Arktikā, izveidota Pirmā Starptautiskā polārā gada programmas ietvaros.IPY History Izvietota Kanādas Ziemeļrietumu Teritorijās Lielā Vergezera krastā.

 Vēsture 
Stacija izveidota 1882. gada 30. augustā Lielā Vergezera ziemeļrietumu krastā pie Hudson's Bay Company Fortrejas faktorijas. Pati faktorija ierīkota 1852. gadā un nosaukta par godu skotu polārpētniekam un ārstam Džonam Rejam, kurš ilgus gadus bija kompānijas dienestā. Polārstacijas vajadzībām tika pielāgota viena no faktorijas noliktavām.

Fortrejas britu ekspedīcija bija mazskaitlīgākā no visām Pirmā Starptautiskā polārā gada ekspedīcijām; tajā bija tikai četri dalībnieki. Stacijas vadītājs bija Henrijs Dosons, tās sastāvā bija novērotāji Inglišs un Kukslijs, kā arī tehniskais darbinieks Videnlijs. Ekspedīcija bija labi nodrošināta ar aprīkojumu un pārtiku; tās nokļūšanu paredzētajā vietā finansēja Kanādas valdība.History of the International Polar Years (IPYs)
Fortrejas stacijā meteoroloģisko novērojumu programma tika sākta 1. septembrī, bet magnētiskie — nedēļu vēlāk. Tāpat tika veikti ziemeļblāzmas novērojumi. Ekspedīcija darbu beidza 1883. gada septembra sākumā un atgriezās Anglijā 20. novembrī.

Pēc 50 gadiem Otrā Starptautiskā polārā gada programmas ietvaros Fortrejā kā vienīgajā vietā Kanādā atkārtoti tika veikta novērojumu programma.Magnetic Observations at International Polar Year Stations in Canada

 Atsauces 

 Ārējās saites 

 NOAA Arctic Research Office. Plan shewing arrangement of meteorological instruments.

Kategorija:Apvienotās Karalistes polārstacijas
Kategorija:Arktiskās polārstacijas
Kategorija:Vissezonas polārstacijas
Kategorija:Slēgtās polārstacijas
Kategorija:Ziemeļrietumu Teritorijas
Kategorija:1. Starptautiskā polārā gada polārstacijas